Лільскі ўніверсітэт

Лільскі ўніверсітэт (фр.: Université de Lille) — французская дзяржаўная вышэйшая навучальная ўстанова са статусам універсітэта з сядзібай у горадзе Ліль. Агульная характарыстыка Універсітэт з больш чым 70 тысячамі студэнтаў (у тым ліку амаль 10 тысяч замежных студэнтаў са 150 розных краін) з’яўляецца адным з найбуйнейшых франкамоўных універсітэтаў у свеце. Яго падраздзяленні (факультэты, школы, інстытуты і г.д.) прапануюць навучанне ў шасці асноўных галінах ведаў: мастацтва, мова і літаратура права, эканоміка і кіраванне ахова здароўя дакладныя навукі і тэхніка сацыяльна-гуманітарныя навукі фізкультура і спорт Установа бярэ свой пачатак ад універсітэта горада Дуэ, заснаванага ў 1559 годзе, а затым канчаткова пераведзенага ў Ліль у 1896 годзе. У 1970 годзе Лільскі ўніверсітэт быў падзелены на тры незалежныя ВНУ, размешчаныя у асобных кампусах: Універсітэт Ліль I (дакладныя навукі і тэхналогіі) Універсітэт Ліль II (права, кіраванне і ахова здароўя) Універсітэт Ліль III (сацыяльна-гуманітарныя навукі, мовазнаўства і літаратуразнаўства). Зліццё гэтых трох універсітэтаў з 1 студзеня 2018 года зноў ўтварыла адзіны класічны Лільскі ўніверсітэт. У створаным такім чынам універсітэце працуе каля 7 тысяч чалавек (гэта другі па велічыні дзяржаўны працадаўца на поўначы Францыі) з гадавым бюджэтам каля 650 мільёнаў еўра. Ён размешчаны ў так званым трэцім «студэнцкім полюсе» Францыі (пасля Парыжа і Ліёна) і лічыцца часткай нефармальнай «Лільскай акадэміі», у якой навучаецца каля 200 тысяч студэнтаў. Установа з’яўляецца адной з вядучых французскіх устаноў бесперапыннай адукацыі, мае каэфіцыент залічэння выпускнікоў у магістратуру больш за 90 %, у якой штогод праходзяць стажыроўкі ў сярэднім больш за 12 000 чалавек, у тым ліку 1 600 за мяжой (ВНУ мае 115 універсітэтаў-партнёраў за мяжой). Штогод яна выдае каля 20 тысяч дыпломаў па 195 спецыяльнасцях (у асноўным бакалаўрскіх, магістарскіх і доктарскіх). Да ўніверсітэта таксама адносіцца Еўрапейскі доктарскі каледж з 3 тысячамі дактарантаў у 140 рэгіянальных лабараторыях у 6 доктарскіх школах. Штогод тут абараняецца каля 400 доктарскіх дысертацый і публікуецца больш за 3 тысячы навуковых публікацый. Пазначаны французскім урадам як ВНУ І катэгорыі (ініцыятывы «Навука — інавацыі — тэрыторыі — эканоміка») у 2017 годзе, ён атрымаў грант у памеры 500 мільёнаў еўра на праект «Лільскі ўніверсітэт Паўночнай Еўропы» (ULNE). Такім чынам, да 1 студзеня 2022 года ён павінен стаць эксперыментальнай дзяржаўнай установай і аб’яднаць яшчэ 4 кампаненты: Лільскі інстытут палітычных даследаванняў, Лільскую вышэйшую школу журналістыкі, Лільскую вышэйшую нацыянальную школу архітэктуры і ландшафту і Нацыянальную вышэйшую школу тэкстыльных мастацтваў і прамысловасці. Структура Факультэты Факультэт гуманітарных навук Факультэт замежных моў, літаратур і цывілізацый Факультэт эканамічных, сацыяльных і тэрытарыяльных навук Факультэт навукі і тэхналогій Факультэт юрыдычных, палітычных і сацыяльных навук Факультэт псіхалогіі Факультэт медыцынскіх і спартыўных навук Факультэт сацыяльнага развіцця, адукацыі, культуры, камунікацый і інфармацыйнай дакументацыі Інстытуты і школы Універсітэцкая школа менеджменту Нацыянальны вышэйшы інстытут прафесарства і адукацыі Тэхналагічны ўніверсітэцкі інстытут Політэхнічная школа Зноскі Спасылкі На Вікісховішчы ёсць медыяфайлы па тэме Лільскі ўніверсітэт Афіцыйная інтэрнэт-старонка ўстановы